ΓΡΑΠΤΗ ΕΡΩΤΗΣΗ E-2164/00

υποβολή: Ioannis Marnos (PPE-DE) προς την Επιτροπή

(30 Ιουνίου 2000)

Θέμα: Εισαγωγή γεωργικών προϊόντων με προτιμησιακό καθεστώς από τρίτες χώρες

Ο Επίτροπος κ. Φίσλερ, απαντώντας στις 17.3.2000 ευθέως στη Γραπτή μου Ερώτηση με αριθμό Ε-0314/00(1), επιβεβαίωσε ότι, παρά το γεγονός ότι η Ένωση είναι αυτάρκης στην παραγωγή ελαιολάδου, προβαίνει στην εισαγωγή σημαντικοτάτων ποσοτήτων από τρίτες χώρες με πολύ ευνοϊκούς γι' αυτές δασμολογικούς όρους.

Θα μπορούσε να με πληροφορήσει η Ευρωπαϊκή Επιτροπή για τις ακριβείς ποσότητες οπωροκηπευτικών, εσπεριδοειδών, καπνού, οίνου και βάμβακος που εισάγονται με προτιμησιακό καθεστώς από τρίτες χώρες, σε τι συνίσταται αυτό το καθεστώς, ποιους σκοπούς εξυπηρετεί, καθώς και ποιες είναι οι χώρες αυτές;

(1) ΕΕ C 330 E της 21.11.2000, σελ. 120.

Απάντηση του κ. Fischler εξ ονόματος της Επιτροπής

(15 Σεπτεμβρίου 2000)

Όσον αφορά το ελαιόλαδο του οποίου η κοινοτική παραγωγή μπορεί να κυμαίνεται από 15 έως 20 % από το ένα έτος στο άλλο, οι προτιμησιακές εισαγωγές που αντιπροσωπεύουν περίπου 2,5 % της μέσης παραγωγής δεν είναιπερβολικές, όπως φαίνεται να αναφέρει το Αξιότιμο Μέλος του Κοινοβουλίου.

Γενικά, οι προτιμήσεις που έχουν παραχωρηθεί στις τρίτες χώρες για την εισαγωγή των εν λόγω προϊόντων αφορούν σε μειώσεις ή απαλλαγές από τους δασμούς ad valorem. Για τα προϊόντα που είναι ιδιαίτερα ευαίσθητα στον τομέα των οπωροκηπευτικών, έχει διατηρηθεί κάθε φορά ένα σύστημα που συνδέει το επίπεδο του εισαγομένου προϊόντος με την επιβολή ειδικού δασμού, προκειμένου να αποφευχθεί η εισαγωγή προϊόντων σε χαμηλές τιμές που είναι δυνατόν να διαταράξουν την ισορροπία της εσωτερικής αγοράς. Οι μεγαλύτερες παραχωρήσεις εντάσσονται σε δασμολογικές ποσοστώσεις που αντιστοιχούν στις παραδοσιακές εισαγωγές που προέρχονται από τρίτες χώρες καιπόκεινται σε πολύ αυστηρά χρονοδιαγράμματα εισαγωγής. Έτσι, στο πλαίσιο των σχέσεων με τις μεσογειακές τρίτες χώρες, η Επιτροπή έχει καθορίσει στην Μελέτη των επιπτώσεων των παραχωρήσεων για τις μεσογειακές τρίτες χώρες(1) πουποβλήθηκε στο Συμβούλιο το 1997, ότι τα μέτρα αυτά που αποσκοπούν να απελευθερώσουν τις εισαγωγές δεν συνεπάγονται διαταράξεις της κοινοτικής αγοράς. Η Επιτροπή αποστέλλει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου αντίγραφο του διορθωτικού δεν έχει δημοσιευθεί του προαναφερθέντος εγγράφου. Υπενθυμίζεται ότι οι προτιμήσεις που έχουν παραχωρηθεί στις τρίτες χώρες εγγράφονται στο πλαίσιο των συμφωνιών που περιλαμβάνουν και τις συμφωνίες που παραχωρήθηκαν από τις τρίτες χώρες που ευνοούν τις κοινοτικές γεωργικές εξαγωγές προς τις χώρες αυτές.

Ειδικότερα, η Επιτροπή ανέλαβε την επικαιροποίηση των επακριβών στοιχείων που ζητήθηκαν από το Αξιότιμο Μέλος του Κοινοβουλίου. Για τον τομέα του καπνού, δενπάρχουν προτιμησιακές εισαγωγές στην Κοινότητα. Για τον τομέα του οίνου, οι προτιμησιακές εισαγωγές αντιπροσώπευσαν αντιστοίχως 1,663 εκατ. εκατόλιτρα (hl) το 1997, 1,727 εκατ. εκατόλιτρα το 1998 και 1,633 εκατ. εκατόλιτρα το 1999. Για το βαμβάκι δενπάρχουν προτιμησιακοί όροι εισαγωγής από τρίτες χώρες δεδομένου ότι οι δασμοί είναι μηδενικοί ανεξαρτήτως προελεύσεως. Για τον τομέα των φρούτων και των εσπεριδοειδών δεν είναι δυνατόν να παρασχεθούν εντός λογικής προθεσμίας τα ζητηθέντα στοιχεία γιατί αυτή η ερευνητική εργασία θα απαιτούσε την πλήρη απασχόληση ενόςπαλλήλου για πολλές εβδομάδες. Ωστόσο, το Αξιότιμο Μέλος του Κοινοβουλίου θα βρει χρήσιμα στοιχεία στη μελέτη των επιπτώσεων του 1997 που προαναφέρθηκε.

(1) COM(97)477 τελικό.